“Forsaj” yulduzi Jeyson Stetxem Turkiyadagi o‘q o‘tmaydigan villada dam olmoqda

“Forsaj” filmidagi roli bilan yaxshi tanish bo‘lgan Jeyson Stetxemning Turkiyadagi hashamatli mehmonxonalardan birida dam olayotgani paparatssi nishonidan chetda qolmagan, deb xabar beradi Hurriyet.

Ma’lum qilinishicha, rejissor Gay Richining “Besh ko‘z” nomli filmida suratga tushish bahonasida Turkiyaga borgan aktyor Antalyadagi lyuks villalardan biri bo‘lgan Regnum Carya Hotel’ga joylashgan.
Uch qavatli binoda beshta yotoqxona, garderob, barbekyu qilish uchun terrasa, SPA-markaz va bar bilan birga alohida hovuz ham bor. O‘q o‘tmaydigan derazadan go‘zal manzara ko‘rinib turadigan mazkur villa mijozlari, shuningdek, shaxsiy haydovchi va vertolyot transferi xizmatidan ham foydalanishi mumkin. 2019-yilning avgust oyida aynan ushbu villada amerikalik xonanda Jennifer Lopes konsert bergan, 2015-yilda esa G20 sammiti bo‘lib o‘tgan.